ระเบียบ กระเบียบ ก.ตร.ว่าด้วยเงินเพิ่มสำหรับตำแหน่งที่มีเหตุพิเศษตำแหน่งผู้ทำหน้าที่สอบสวนคดีพ.ศ. ๒๕๕๙ อาศัยอำนาจตามความในมาตรา๓๑ (๒) และมาตรา ๗๑ แห่งพระราชบัญญัติตำรวจแห่งชาติ พ.ศ. ๒๕๔๗ และมติ ก.ตร.ในการประชุมครั้งที่ ๘/๒๕๕๙ เมื่อวันที่ ๒๗ กรกฎาคม พ.ศ. ๒๕๕๙ โดยความเห็นชอบของกระทรวงการคลังตามหนังสือกระทรวงการคลัง ด่วนที่สุด ที่ กค ๐๔๐๖.๕/๑๒๓๒๖ ลงวันที่ ๔ กรกฎาคม พ.ศ.๒๕๕๙ จึงออกระเบียบ ก.ตร. ไว้ ดังต่อไปนี้ข้อ๑ ระเบียบนี้เรียกว่า ระเบียบก.ตร. ว่าด้วยเงินเพิ่มสำหรับตำแหน่งที่มีเหตุพิเศษตำแหน่งผู้ทำหน้าที่สอบสวนคดีพ.ศ. ๒๕๕๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ปี หมายความว่า ปีงบประมาณตำแหน่งที่มีเหตุพิเศษผู้ทำหน้าที่สอบสวนคดี หมายความว่า ตำแหน่ง ผู้กำกับการและรองผู้บังคับการ หรือเทียบเท่าตำแหน่งดังกล่าวในสายงานสอบสวนผู้ทำหน้าที่สอบสวนคดี หมายความว่าข้าราชการตำรวจซึ่งดำรงตำแหน่ง ผู้กำกับการและรองผู้บังคับการหรือเทียบเท่าตำแหน่งดังกล่าว ที่ทำหน้าที่สอบสวนคดีและอยู่ในสายงานสอบสวนทำหน้าที่สอบสวนคดี หมายความว่า การทำหน้าที่สอบสวนคดีอาญาตามประมวลกฎหมายวิธีพิจารณาความอาญาและกฎหมายอื่นอันเกี่ยวกับความผิดอาญาสอบสวนคดีอาชญากรรมที่มีลักษณะเป็นองค์กรหรือผู้มีอิทธิพลที่คาบเกี่ยวระหว่างหลายพื้นที่ในเขตอำนาจการรับผิดชอบ หรืองานสอบสวนที่ผู้บังคับบัญชามอบหมายหลักสูตรการฝึกอบรม หมายความว่าหลักสูตรการฝึกอบรมที่สำนักงานตำรวจแห่งชาติ กำหนดขึ้นเพื่อทำการฝึกอบรมผู้ทำหน้าที่สอบสวนคดีในแต่ละระดับประกาศนียบัตรด้านการสอบสวน หมายความว่าหลักฐานรับรองความสามารถที่สำนักงานตำรวจแห่งชาติหรือหน่วยงานที่ได้รับมอบหมายจากสำนักงานตำรวจแห่งชาติออกให้แก่ผู้ทำหน้าที่สอบสวนคดีหรือบุคคลที่เกี่ยวข้องกับการสอบสวนต.ส.ค. หมายความว่าเงินเพิ่มสำหรับตำแหน่งที่มีเหตุพิเศษตำแหน่งผู้ทำหน้าที่สอบสวนคดีข้อ๔ ผู้ทำหน้าที่สอบสวนคดี มีสิทธิได้รับต.ส.ค. เมื่อครบองค์ประกอบดังนี้(๑)ได้รับการแต่งตั้งให้ดำรงตำแหน่งผู้ทำหน้าที่สอบสวนคดี(๒)ทำหน้าที่สอบสวนคดี(๓)สำเร็จหลักสูตรการฝึกอบรม(๔)มีประกาศนียบัตรด้านการสอบสวนข้อ๕ ผู้ทำหน้าที่สอบสวนคดี ให้ได้รับต.ส.ค. ในอัตราดังนี้(๑) ผู้กำกับการ หรือเทียบเท่า เดือนละ๒๐,๘๐๐ บาท(๒) รองผู้บังคับการ หรือเทียบเท่า เดือนละ ๒๕,๐๐๐ บาทในกรณีที่ผู้ทำหน้าที่สอบสวนคดีผู้ใดได้รับการแต่งตั้งในระดับสูงขึ้นแต่ยังไม่สำเร็จหลักสูตรการฝึกอบรมในระดับตำแหน่งที่ได้รับแต่งตั้งให้ผู้นั้นมีสิทธิได้รับ ต.ส.ค. ในระดับตำแหน่งเดิมไปก่อนข้อ๖ ตำแหน่งผู้ทำหน้าที่สอบสวนคดีที่เรียกชื่ออย่างอื่นตามกฎก.ตร.ว่าด้วยการกำหนดชื่อตำแหน่งข้าราชการตำรวจที่เรียกชื่ออย่างอื่นและการเทียบตำแหน่งข้าราชการตำรวจที่เรียกชื่ออย่างอื่นกับตำแหน่งข้าราชการตำรวจที่ออกตามกฎหมายว่าด้วยตำรวจแห่งชาติให้มีสิทธิได้รับ ต.ส.ค. โดยมีองค์ประกอบตามข้อ ๔ และกำหนดอัตราให้ได้รับตามข้อ ๕โดยอนุโลมข้อ๗ ผู้ทำหน้าที่สอบสวนคดีซึ่งมีคุณสมบัติครบองค์ประกอบตามข้อ ๔ หากทำหน้าที่สอบสวนคดีไม่เต็มเดือนในเดือนใดให้มีสิทธิได้รับ ต.ส.ค. สำหรับเดือนนั้นตามส่วนของจำนวนวันที่ทำหน้าที่ถ้าเดือนใดไม่ได้ทำหน้าที่สอบสวนคดี ไม่มีสิทธิได้รับ ต.ส.ค. สำหรับเดือนนั้นเว้นแต่เป็นกรณี ดังต่อไปนี้(๑)ไปราชการหรือไปช่วยราชการผู้ทำหน้าที่สอบสวนคดีผู้ใดไปราชการหรือไปช่วยราชการโดยไม่ได้ปฏิบัติหน้าที่ในตำแหน่งที่มีสิทธิได้รับต.ส.ค. รวมแล้วเกินเจ็ดวันในหนึ่งเดือน ให้ตัดเงินเพิ่มตามจำนวนวันที่ไปราชการหรือไปช่วยราชการในเดือนนั้น(๒)เจ็บป่วยจากการปฏิบัติหน้าที่ราชการผู้ทำหน้าที่สอบสวนคดีผู้ใดเจ็บป่วยจากการปฏิบัติหน้าที่ราชการจนเป็นเหตุให้ไม่สามารถปฏิบัติหน้าที่และได้รับอนุญาตให้ลา ให้ยังคงมีสิทธิได้รับต.ส.ค. แต่ทั้งนี้ ต้องไม่เกินหนึ่งร้อยแปดสิบวัน(๓)ได้รับอนุญาตให้(ก)ลาป่วย ให้มีสิทธิได้รับ ต.ส.ค. ระหว่างลาได้ในปีหนึ่งไม่เกินหกสิบวันทำการ(ข)ลาคลอดบุตร ให้มีสิทธิได้รับ ต.ส.ค. ระหว่างลาได้ไม่เกินเก้าสิบวัน(ค)ลากิจส่วนตัว ให้มีสิทธิได้รับ ต.ส.ค.ระหว่างลาได้ในปีหนึ่งไม่เกินสี่สิบห้าวันทำการแต่ในปีที่เริ่มรับราชการให้มีสิทธิได้รับต.ส.ค. ระหว่างลาได้ไม่เกินสิบห้าวันทำการ(ง)ลาพักผ่อนประจำปี ให้มีสิทธิได้รับ ต.ส.ค.ระหว่างลาได้ไม่เกินระยะเวลาที่ผู้นั้นมีสิทธิลาพักผ่อนประจำปีตามที่กำหนดไว้ในระเบียบว่าด้วยการลาของข้าราชการ(จ)ลาอุปสมบทในพระพุทธศาสนาหรือไปประกอบพิธีฮัจย์ ณ เมืองเมกกะ ประเทศซาอุดิอาระเบียซึ่งมิใช่การลาภายในระยะเวลาสิบสองเดือนแรกที่เข้ารับราชการและตั้งแต่เริ่มรับราชการยังไม่เคยอุปสมบทในพระพุทธศาสนาหรือยังไม่เคยไปประกอบพิธีฮัจย์ณ เมืองเมกกะ ให้มีสิทธิได้รับ ต.ส.ค. ระหว่างลาได้ไม่เกินหกสิบวัน(ฉ)ลาไปศึกษา ฝึกอบรมดูงาน หรือปฏิบัติการวิจัย ให้มีสิทธิได้รับ ต.ส.ค.ระหว่างลาได้ไม่เกินหกสิบวัน(ช)ไปอุปสมบทในโครงการที่คณะรัฐมนตรีมีมติอนุมัติเป็นกรณีพิเศษโดยไม่ให้ถือเป็นวันลาของข้าราชการ ให้มีสิทธิได้รับ ต.ส.ค.ในระหว่างนั้นได้ไม่เกินหกสิบวัน(ซ)ลาไปช่วยเหลือภริยาที่คลอดบุตร ให้มีสิทธิได้รับ ต.ส.ค.ระหว่างลาเฉพาะวันลาที่มีสิทธิได้รับเงินเดือนระหว่างลาตามกฎหมาย(ฌ)ลาไปฟื้นฟูสมรรถภาพด้านอาชีพ ให้มีสิทธิได้รับ ต.ส.ค. ระหว่างลาได้ไม่เกินหกสิบวัน(ญ)ไปถือศีลและปฏิบัติธรรมตามมติคณะรัฐมนตรีในสถานปฏิบัติธรรมที่ได้รับการรับรองจากสำนักงานพระพุทธศาสนาแห่งชาติให้มีสิทธิได้รับ ต.ส.ค. ในระหว่างนั้นได้ไม่เกินหกสิบวัน(๔)ผู้ทำหน้าที่สอบสวนคดีผู้ใดที่ทางราชการส่งไปเข้ารับการฝึกอบรม ดูงานหรือปฏิบัติงานวิจัยที่ไม่เกี่ยวกับการปฏิบัติหน้าที่งานสอบสวน ให้มีสิทธิได้รับต.ส.ค. ต่อไปได้ไม่เกินเก้าสิบวัน(๕)กรณีสำนักงานตำรวจแห่งชาติจัดอบรมหรือพิจารณาคัดเลือกให้ผู้ทำหน้าที่สอบสวนคดีไปราชการเพื่อเข้ารับการอบรมในหลักสูตรต่างๆ หรือดูงาน หรือปฏิบัติการวิจัยเพื่อเป็นการพัฒนาความรู้ความสามารถในการทำหน้าที่สอบสวนคดี ให้มีสิทธิได้รับต.ส.ค. เต็มจำนวนข้อ๘ สิทธิในการได้รับ ต.ส.ค.สิ้นสุดเมื่อ(๑)พ้นจากตำแหน่งที่มีสิทธิได้รับ ต.ส.ค. ตามระเบียบนี้(๒)พ้นจากหน้าที่ราชการสำนักงานตำรวจแห่งชาติไม่ว่ากรณีใด ๆ(๓)ถูกพักใช้หรือเพิกถอนประกาศนียบัตรด้านการสอบสวนข้อ๙ ผู้ทำหน้าที่สอบสวนคดีผู้ใดมีสิทธิได้รับเงินเพิ่มเป็นกรณีพิเศษหรือเงินเพิ่มสำหรับตำแหน่งที่มีเหตุพิเศษหลายประเภทให้ผู้นั้นเลือกรับเงินเพียงประเภทเดียวข้อ๑๐ ต.ส.ค.เป็นเงินที่มีกำหนดจ่ายเป็นรายเดือนลักษณะจ่ายควบกับเงินเดือนแต่ไม่ให้นำไปรวมคำนวณบำเหน็จบำนาญในกรณีที่ถูกสั่งพักราชการหรือให้ออกจากราชการไว้ก่อนให้งดจ่าย ต.ส.ค. นับแต่วันที่ถูกสั่งพักราชการหรือให้ออกจากราชการไว้ก่อนในกรณีที่กลับเข้ารับราชการให้จ่าย ต.ส.ค. ตามส่วนสัมพันธ์ของเงินเดือนที่ได้รับข้อ๑๑ ให้ผู้บังคับบัญชาในฐานะผู้มีอำนาจสั่งเลื่อนเงินเดือนหรือผู้บังคับบัญชา ซึ่งผู้บัญชาการตำรวจแห่งชาติมอบหมายให้มีอำนาจพิจารณาหรือสั่งเลื่อนเงินเดือนเป็นผู้ออกคำสั่งให้ข้าราชการตำรวจที่อยู่ในบังคับบัญชาได้รับหรือหมดสิทธิรับต.ส.ค. ตามระเบียบนี้ข้อ๑๒ ในกรณีที่มีปัญหาเกี่ยวกับการปฏิบัติตามระเบียบนี้ให้เสนอ ก.ตร. วินิจฉัย คำวินิจฉัยของ ก.ตร. ให้เป็นที่สุดข้อ๑๓ ข้าราชการตำรวจที่ดำรงตำแหน่งพนักงานสอบสวนผู้ทรงคุณวุฒิหรือเทียบเท่าที่มีสิทธิได้รับเงินเพิ่มเป็นกรณีพิเศษสำหรับตำแหน่งพนักงานสอบสวนตามระเบียบก.ตร. ว่าด้วยเงินเพิ่มเป็นกรณีพิเศษสำหรับตำแหน่งพนักงานสอบสวน พ.ศ. ๒๕๕๔อยู่ก่อนแล้ว และได้รับการแต่งตั้งให้ดำรงตำแหน่งผู้กำกับการหรือเทียบเท่าตำแหน่งดังกล่าวที่ทำหน้าที่สอบสวนคดีและอยู่ในสายงานสอบสวนให้มีสิทธิได้รับ ต.ส.ค.ตามระเบียบนี้ในวันที่ตำแหน่งดังกล่าวมีผลใช้บังคับสำหรับข้าราชการตำรวจนอกเหนือจากกรณีตามความในวรรคหนึ่งซึ่งดำรงตำแหน่งผู้กำกับการหรือเทียบเท่าตำแหน่งดังกล่าวที่ทำหน้าที่สอบสวนคดีและอยู่ในสายงานสอบสวนก่อนวันที่ระเบียบนี้จะมีผลใช้บังคับให้มีสิทธิได้รับ ต.ส.ค. ในวันที่ตำแหน่งดังกล่าวมีผลใช้บังคับ แต่ไม่ก่อนวันที่มีคุณสมบัติครบองค์ประกอบตามข้อ๔ ของระเบียบนี้ข้อ๑๔ ให้นำหลักสูตรการฝึกอบรมตามระเบียบก.ตร. ว่าด้วยเงินเพิ่มเป็นกรณีพิเศษสำหรับตำแหน่งพนักงานสอบสวน พ.ศ. ๒๕๕๔มาใช้เป็นหลักสูตรตามระเบียบนี้โดยอนุโลมจนกว่าจะมีการกำหนดหลักสูตรตามระเบียบนี้ขึ้นใหม่ข้อ๑๕ ให้ถือว่าใบอนุญาตประกอบวิชาชีพสอบสวนตามระเบียบก.ตร. ว่าด้วยเงินเพิ่มเป็นกรณีพิเศษสำหรับตำแหน่งพนักงานสอบสวน พ.ศ. ๒๕๕๔เป็นประกาศนียบัตรด้านการสอบสวนตามระเบียบนี้ประกาศ ณ วันที่ ๒๙กรกฎาคม พ.ศ. ๒๕๕๙พลเอก ประวิตร วงษ์สุวรรณรองนายกรัฐมนตรีปฏิบัติราชการแทนนายกรัฐมนตรีประธานกรรมการข้าราชการตำรวจปริยานุช/จัดทำ๑๘ สิงหาคม๒๕๕๙วิศนี/ตรวจ๒๓ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๗๒ ง/หน้า ๕/๔ สิงหาคม ๒๕๕๙